Aprobat

prin Hotărîrea Guvernului nr.837/2018

METODOLOGIA

privind controlul de stat asupra activității de întreprinzător în baza

analizei riscurilor în domeniile de control ale Agenției Navale

**I. DISPOZIȚII GENERALE**

**1.** Metodologia privind controlul de stat asupra activității de întreprinzător în baza analizei riscurilor în domeniile de control ale Agenției Navale (în continuare *– Agenție*)este elaborată în scopul eficientizării controlului și supravegherii de stat a activității de întreprinzător pentru domeniile de activitate ale Agenției, în conformitate cu Legea nr.131/2012 privind controlul de stat asupra activității de întreprinzător și Hotărîrea Guvernului nr.379/2018 cu privire la controlul de stat asupra activității de întreprinzător în baza analizei riscurilor.

Prezenta Metodologie se aplică cu respectarea prevederilor art.1 alin.(5) din Legea nr.131/2012 privind controlul de stat asupra activității de întreprinzător.

**2.** Planificarea activităților de control se efectuează în baza analizei criteriilor de risc, conform Legii nr.131/2012 privind controlul de stat asupra activității de întreprinzător și prezentei Metodologii.

**3.** Esența metodologică a planificării controlului de stat asupra activității de întreprinzător în baza analizei riscurilor rezidă în distribuirea acestora conform celor mai importante criterii de risc relevante domeniului de control atribuit și în acordarea punctajului corespunzător după o scară prestabilită, raportat la ponderea fiecărui criteriu, în funcție de relevanța sa pentru nivelul general de risc. Aplicarea punctajelor aferente fiecărui criteriu se efectuează pentru fiecare persoană supusă controlului/unitate controlată și este urmată de elaborarea clasamentului acestora în funcție de punctajul obținut, în corespundere cu nivelul individual de risc estimat. Analiza riscurilor se utilizează pentru alegerea acțiunilor adecvate dintre mai multe acțiuni alternative.

Nivelul de risc estimat pentru fiecare persoană/unitate determină nivelul  
frecvenței și intensității necesare acțiunilor de control referitoare la persoana în cauză.

**II. STABILIREA CRITERIILOR DE RISC ȘI GRADAREA INTENSITĂȚII RISCULUI**

**4.** Identificarea și revizuirea criteriilor de risc, precum și gradarea acestora se efectuează în conformitate cu cerințele și regulile prevăzute în Hotărîrea Guvernului nr. 379/2018 cu privire la controlul de stat asupra activității de întreprinzător în baza analizei riscurilor.

**5.** Criteriul de risc sumează un set de circumstanțe sau de însușiri ale persoanei și/sau obiectului pasibil controlului și/sau raporturilor anterioare ale persoanei controlate cu Agenția, existența și intensitatea cărora pot indica probabilitatea cauzării de daune vieții și sănătății oamenilor în urma activității agentului economic.

**6.** Criteriile de risc se grupează în funcție de subiectul controlului, obiectul  
controlului, raporturile anterioare cu Agenția, după cum urmează:

1) domeniul și/sau subdomeniul activității economice;

2) mărimea persoanei/unității;

3) istoricul conformării cu prevederile legislației și cu prescripțiile organului de control;

4) durata de la data efectuării ultimului control (pentru protecția consumatorului sau supravegherea pieței).

**7.** Criteriile de risc se ponderează, se ajustează și se gradează în corespundere cu specificul domeniilor de activitate ale Agenției:

1) transportul naval și activitățile conexe transportului naval;

2) protecția consumatorilor în domeniul transportului naval și activităților conexe, supravegherea pieței ambarcațiunilor și echipamentelor maritime;

3) securitatea și sănătatea în muncă în domeniul transportului naval și activităților conexe.

**8.** Pentru evaluarea nivelului de risc privind securitatea și sănătatea în muncă în domeniul transportului naval și activităților conexe transportului naval se aplică, complementar la prezenta Metodologie, criteriile și ponderea acestora așa cum sînt prevăzute în Metodologia privind controlul de stat asupra activității de întreprinzător în baza analizei riscurilor pentru domeniul securității și sănătății în muncă, aprobată de Guvern.

Domeniile activității economice pentru care se aplică prezenta Metodologie se raportează la Clasificatorul activităților din Economia Moldovei în modul stabilit în anexa nr.1 la prezenta Metodologie.

**9.** Fiecare criteriu de risc se repartizează pe grade/niveluri de intensitate, punctate conform valorii gradului de risc. Scara valorică este cuprinsă între 1 și 5, unde 1 reprezintă gradul minim și 5 gradul maxim de risc.

**10.** La acordarea cifrelor valorice se ține cont de ponderea fiecărui nivel în cadrul criteriului de risc și de uniformitatea trecerii de la un nivel de risc la altul, astfel încît de la nivelul minim la nivelul maxim de risc să fie reflectat un registru complet și relevant al nivelurilor de risc posibile.

**11**. La stabilirea gradului de risc al unei persoane/unități concrete, în cazul în care nu există date sau informații care să permită aprecierea gradului/nivelului de intensitate/severitate a criteriului de risc în raport cu această persoană/unitate, organul de control solicită informația necesară de la persoana în cauză, după caz, cu sau fără aplicarea unui formular de autoevaluare.

În cazul în care nu a fost obținută informația necesară sau nu poate fi obținută fără efectuarea unui control, organul de control aplică punctajul mediu pentru același tip de activitate economică ca și al persoanei supuse controlului. După efectuarea primului control cu utilizarea acestui criteriu de risc, organul de control revizuiește punctajul acordat în funcție de datele și informațiile acumulate în cadrul controlului.

Secțiunea 1

Criteriile de risc aplicate pentru activitățile de transport naval

și activitățile conexe transportului naval

**12.** În domeniul transportului naval și activităților conexe transportului naval se aplică următoarele criterii de risc, avînd următoarea ponderare.

**1) Domeniul și/sau subdomeniul activității economice**

Raționamentul general: domeniul de activitate economică este unul dintre cei mai importanți factori care indică asupra probabilității și mărimii prejudiciului. Activitățile economice diferă în funcție de caracteristicile lor inerente, fiecărui tip de activitate îi este caracteristic un număr diferit de factori de risc care pot influența substanțial nivelul de risc general al unei persoane/unități în parte.

Tabelul 1

|  |  |
| --- | --- |
| **Domeniul activității economice** | **Gradul de risc** |
| Recrutarea personalului pentru operațiuni de transport naval | 1 |
| Pregătirea, perfecționarea și atestarea cadrelor aferente transportului naval.  Operațiuni de depozitare și alte operațiuni în zona portuară | 2 |
| Operațiuni de încărcare/descărcare/transport în zona portuară.  Servicii de reparație și deservire tehnică a navelor.  Servicii de gară și deservire pasageri | 3 |
| Transport naval de mărfuri | 4 |
| Transport naval de mărfuri periculoase.  Transport naval de persoane | 5 |

**2) Mărimea persoanei/unității – cantitatea de personal angajat**

Raționamentul general: Mărimea indică asupra intensității corespunzătoare a factorilor de risc într-o activitate economică. Corespunzător, mărimea este măsurată după cantitatea de nave utilizate în activitatea de transport, numărul de curse în gara maritimă, numărul de nave deservite/reparate, tonele de marfă implicate în operațiunile portuare și numărul de persoane pregătite, recrutate, atestate. Un număr mai mare de persoane poate indica asupra unui risc mai înalt.

Tabelul 2.1

|  |  |  |  |  |  |  |
| --- | --- | --- | --- | --- | --- | --- |
| **Mărimea persoanei/unității 2.1** | | | | | | **Gradul de risc** |
| Transport de mărfuri | Pînă la 2 nave | Transport persoane | 1 navă | Servicii gară | Pînă la 2 curse pe lună | 1 |
| 3-4 nave | 2 nave | 3-5 curse/lună | 2 |
| 5-7 nave | 3-4 nave | 6-10 curse/lună | 3 |
| 8-11 nave | 5-6 nave | 11-15 curse/lună | 4 |
| 12 nave și mai multe | 7 nave și mai multe | 16 curse/lună și mai multe | 5 |

Tabelul 2.2

|  |  |  |  |  |  |  |
| --- | --- | --- | --- | --- | --- | --- |
| **Mărimea persoanei/unității 2.2** | | | | | | **Gradul de risc** |
| Reparația și deservirea tehnică | 1-3 nave/an | Operațiuni în port | Pînă la 99 de tone/zi | Recrutarea, pregătirea și atestarea cadrelor | Pînă la 100 persoane | 1 |
| 4-6 nave/an | 100-199 tone/zi | 101-200 pers./an | 2 |
| 7-10 nave/an | 200-499 tone/zi | 201-300 pers./an | 3 |
| 11-15 nave/an | 500-999 tone/zi | 301-500 pers./an | 4 |
| 16 nave/an și mai multe | 1000 tone/zi și mai mult | 501 pers./an și mai multe | 5 |

**3) Istoricul conformării cu prevederile legislației și cu prescripțiile organului de control în domeniul transportului naval și activităților conexe**

Raționamentul general: lipsa încălcărilor sau, după caz, caracteristicile neconformităților existente la data ultimului control efectuat indică predispunerea antreprenorului la respectarea legii și, respectiv, riscul scăzut de încălcare a acesteia, pe cînd existența încălcărilor și caracteristicile neconformităților existente la data ultimului control efectuat indică un grad de risc înalt.

Tabelul 3

|  |  |
| --- | --- |
| **Istoricul conformării cu prevederile legislației și cu prescripțiile organului de control** | **Gradul de risc** |
| Nu au fost depistate încălcări sau au fost depistate abateri minore. Abaterile au fost înlăturate în timpul controlului, conform recomandărilor verbale | 1 |
| Au fost depistate încălcări minore, care nu constituie componență de contravenție. Încălcările au fost înlăturate în termen, conform recomandărilor prescrise | 2 |
| Au fost depistate încălcări grave, care constituie componență de contravenție.  Au fost depistate încălcări minore, care nu constituie componență de contravenție comise în mod repetat | 3 |
| Au fost depistate încălcări foarte grave (care constituie componență de contravenție), au fost dispuse măsuri restrictive (fie măsuri procesuale de constrîngere) și/sau au fost aplicate sancțiuni contravenționale.  Fie au fost depistate încălcări grave anterioare, care nu au fost înlăturate conform prescripției și comise în mod repetat, fie există plîngeri depuse la organul de control ce atestă existența unor asemenea încălcări | 4 |
| Au fost depistate încălcări foarte grave care conțin indici de infracțiune; au fost aplicate sancțiuni și măsuri restrictive.  Fie a fost atestată neconformarea cu prescripțiile și măsurile dispuse în urma încălcărilor foarte grave (care nu conțin indici de infracțiune) și comiterea repetată a încălcării de același gen, fie există multiple plîngeri depuse la organul de control ce atestă existența unor încălcări foarte grave, similare cu cele comise în trecut | 5 |

**Ponderea criteriilor:**

Tabelul 4

|  |  |
| --- | --- |
| **Criteriile** | **Ponderea** |
| Domeniul și/sau subdomeniul activității economice | 0,3 |
| Mărimea persoanei/unității | 0,3 |
| Istoricul conformității sau neconformității cu prevederile legislației | 0,4 |
| Total | 1,0 |

Secțiunea a 2-a

Criteriile de risc privind protecția consumatorilor în domeniul transportului naval și supravegherea pieței ambarcațiunilor și echipamentelor maritime

13. În ceea ce ține de protecția consumatorilor în domeniul transportului naval și supravegherea pieței ambarcațiunilor și echipamentelor maritime se aplică următoarele criterii de risc, avînd următoarea ponderare.

**1) Domeniul și/sau subdomeniul activității economice**

Raționamentul general: domeniul de activitate economică este unul dintre cei mai importanți factori care indică asupra probabilității și mărimii prejudiciului. Activitățile economice diferă în funcție de caracteristicile lor inerente, fiecărui tip de activitate îi este caracteristic un număr diferit de factori de risc care pot influența substanțial nivelul de risc general al unei persoane/unități în parte.

Tabelul 5

|  |  |
| --- | --- |
| **Domeniul activității economice** | **Gradul de risc** |
| Evaluarea conformității navelor și/sau pieselor de schimb, echipamentelor pentru nave | 1 |
| Importul și/sau comercializarea navelor și/sau pieselor de schimb, echipamentelor pentru nave.  Pregătirea, perfecționarea și atestarea cadrelor aferente transportului naval | 2 |
| Producerea navelor și/sau pieselor de schimb, echipamentelor pentru nave.  Servicii de reparație și deservire tehnică a navelor/ambarcațiunilor | 3 |
| Transport naval de persoane în trafic internațional și/sau pe rute regulate.  Servicii de gară și deservire pasageri | 4 |
| Transport naval ocazional de persoane sau cu scop de agrement (pe căile navigabile interne) | 5 |

**2) Mărimea persoanei/unității**

Raționamentul general: Mărimea indică asupra intensității corespunzătoare a factorilor de risc într-o activitate economică. Corespunzător, o cantitate mai mare de persoane deservite pot indica asupra unui risc mai înalt care se va răsfrînge asupra mai multor consumatori ce beneficiază de servicii de la un prestator.

Tabelul 6

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mărimea persoanei/unității** | | | | | | | | **Gradul de risc** |
| Producere, comerț, reparație nave și echipament | 1-10 unități de marfă pe lună | Transport persoane | 1 navă | Servicii gară | Pînă la 2 curse pe lună | Instruire și atestare cadre | Pînă la 100 persoane | 1 |
| 11-20 un. m./lună | 2 nave | 3-5 curse/lună | 101-200 pers./an | 2 |
| 21-30 un. m./lună | 3-4 nave | 6-10 curse/lună | 201-300 pers./an | 3 |
| 31-50 un.m./lună | 5-6 nave | 11-15 curse/lună | 301-500 pers./an | 4 |
| 51 un.m./lună și mai multe | 7 nave și mai multe | 16 curse/lună și mai multe | 501 pers./an și mai multe | 5 |

**3) Istoricul conformării cu prevederile legislației și cu prescripțiile organului de control privind protecția consumatorilor în domeniul transportului naval și supravegherea pieței ambarcațiunilor și echipamentelor maritime**

Raționamentul general: lipsa încălcărilor sau, după caz, caracteristicile neconformităților existente la data ultimului control efectuat indică predispunerea antreprenorului la respectarea legii și, respectiv, riscul scăzut de încălcare a acesteia, pe cînd existența încălcărilor și caracteristicile neconformităților existente la data ultimului control efectuat indică un grad de risc înalt.

Tabelul 7

|  |  |
| --- | --- |
| **Istoricul conformării cu prevederile legislației și cu prescripțiile organului de control** | **Gradul de risc** |
| Nu au fost depistate încălcări sau au fost depistate abateri minore. Abaterile au fost înlăturate în timpul controlului, conform recomandărilor, verbale | 1 |
| Au fost depistate încălcări minore care nu constituie componență de contravenție. Încălcările au fost înlăturate în termen, conform recomandărilor prescrise | 2 |
| Au fost depistate încălcări grave care constituie componență de contravenție.  Fie au fost depistate încălcări minore, care nu constituie componență de contravenție comise în mod repetat | 3 |
| Au fost depistate încălcări foarte grave (care constituie componență de contravenție), au fost dispuse măsuri restrictive (fie măsuri procesuale de constrîngere) și/sau au fost aplicate sancțiuni contravenționale.  Fie depistate încălcări grave anterioare, care nu au fost înlăturate conform prescripției și comise în mod repetat, fie există plîngeri depuse la organul de control ce atestă existența unor asemenea încălcări | 4 |
| Au fost depistate încălcări foarte grave, care conțin indici de infracțiune; au fost aplicate sancțiuni și măsuri restrictive.  Fie a fost atestată neconformarea cu prescripțiile și măsurile dispuse în urma încălcărilor foarte grave (care nu conțin indici de infracțiune) și comiterea repetată a încălcării de același gen, fie există multiple plîngeri depuse la organul de control ce atestă existența unor încălcări foarte grave, similare cu cele comise în trecut | 5 |

**4) Durata de la data efectuării ultimului control**

Raționamentul general: cu cît mai lungă este perioada în care agentul economic pasibil controlului nu este inspectat, cu atît mai mare este incertitudinea legată de conformarea acestuia cu prevederile normative, atribuind riscul minim entităților controlate recent și riscul maxim entităților care nu au fost supuse recent controlului de stat.

 Tabelul 8

|  |  |
| --- | --- |
| **Durata de la data efectuării ultimului control** | **Gradul de risc** |
| Pînă la 6 luni | 1 |
| 6-12 luni | 2 |
| 13-24 de luni | 3 |
| 25-36 de luni | 4 |
| Mai mult de 36 de luni | 5 |

**Ponderea criteriilor:**

Tabelul 9

|  |  |
| --- | --- |
| **Criteriile** | **Ponderea** |
| Domeniul și/sau subdomeniul activității economice | 0,3 |
| Mărimea persoanei/unității | 0,3 |
| Istoricul conformității sau neconformității cu prevederile legislației | 0,3 |
| Durata de la data efectuării ultimului control | 0,1 |
| Total | 1,0 |

Secțiunea a 4-a

Aplicarea criteriilor de risc în raport cu persoanele supuse controlului

**14.** După ce au fost determinate criteriile de risc concrete ce vor fi utilizate și ponderea acestora, criteriile se aplică în raport cu fiecare subiect potențial al controlului, stabilindu-se media ponderată a gradelor specifice de risc în baza următoarei formule:

\\stock-server\Leg_rm\datajur\Legi_Rom\HG\A18\g379d01.gif

sau

\\stock-server\Leg_rm\datajur\Legi_Rom\HG\A18\g379d02.gif

 unde:

*R*g – gradul de risc global asociat cu subiectul potențial al controlului;

*1, 2, n* – criteriile de risc;

*w* – ponderea fiecărui criteriu de risc (suma ponderilor individuale va fi egală cu o unitate);

*R* – gradul de risc atribuit fiecărui criteriu.

**15.** În urma aplicării formulei stabilite la pct.14, riscul global va primi valori între 200 și 1000 de unități, persoanele care obțin 200 de unități fiind asociate cu cel mai mic risc.

Subiecții controlului sînt clasificați în funcție de punctajul obținut în urma aplicării formulei, în fruntea clasamentului fiind plasate persoanele care au acumulat punctajul maxim.

III. ÎNTOCMIREA PLANULUI ANUAL DE CONTROL ÎN URMA

EVALUĂRII NIVELULUI DE RISC

**16.** După aranjarea clasamentelor pe fiecare domeniu de control, din fiecare clasament se preia un număr estimativ de persoane/unități care urmează a fi incluse în planul anual al controalelor.

Cantitatea de persoane/unități preluate din clasament se raportează la capacitățile instituționale, atît ale subdiviziunii responsabile de domeniul pentru care s-a făcut clasamentul, cît și ale Agenției în general, precum și la numărul maxim potențial de persoane/unități care poate fi supus controalelor de către toate subdiviziunile Agenției. Preluarea persoanelor/unităților din clasament se realizează la rînd, începînd cu cea care a acumulat punctajul maxim de risc în urma aplicării formulei de la pct. 14 și se reflectă în lista subdiviziunii în ordinea descrescătoare a punctajului de risc acumulat conform clasamentului.

**17.** Toate listele pentru toate domeniile de control se includ într-un plan al controalelor și constituie versiunea preliminară a planului anual al controalelor, care se examinează suplimentar în vederea dezvoltării și consolidării sale.

În urma comparării și contrapunerii listelor persoanelor/unităților din versiunea preliminară a planului anual al controalelor, Agenția definitivează, consolidează și aprobă planul anual al controalelor în conformitate cu prevederile cadrului normativ și regulile aprobate de conducătorul Agenției. În cazul în care conducătorul Agenției nu a aprobat regulile de întocmire a planului anual de control, poate fi aplicată metoda prevăzută în anexa nr.2 la prezenta Metodologie.

Planul anual listează pe verticală toate persoanele/unitățile care urmează să fie supuse controlului pe parcursul la un an și indică pe orizontală domeniile de control pentru care vor fi efectuate vizite la o persoană/unitate concretă într-un singur control. Planul anual al controalelor se întocmește conform unuia dintre exemplele prevăzute la anexa nr. 3 la prezenta Metodologie, la alegerea Agenției.

Pînă la publicarea oficială, planul anual este suprapus și comparat cu planurile anuale ale altor organe de control, pentru a evita dublări și a depista posibilitatea controalelor comune la aceeași persoană/unitate.

**18.** Clasamentele și listele persoanelor supuse controlului, precum și planul anual al controalelor se generează automatizat de Registrul de stat al controalelor în baza informațiilor din acesta, în urma analizei criteriilor de risc conform formulei stabilite de prezenta Metodologie. În cazul în care Registrul nu asigură suficient analiza criteriilor de risc, aceasta se face manual și este complementară informației oferite de Registru.

**19.** Dacă persoana supusă controlului se regăsește de mai multe ori în planul anual al controalelor în vederea controlării în mai multe domenii de control din competența Agenției, conducătorul acesteia are obligația de a asigura reducerea la maximum a numărului de vizite prin combinarea și comasarea controalelor pe mai multe domenii într-o singură vizită de control.

Organizarea și efectuarea controlului trebuie să se realizeze cu asigurarea efectuării unui singur control pe an pentru toate domeniile de activitate ale persoanei supuse controlului identificate în planul anual al controalelor.

**20.** Conducătorul Agenției poartă responsabilitatea pentru consolidarea planului anual al controalelor și pentru organizarea și efectuarea controalelor pe domenii de control, astfel încît să asigure, în conformitate cu prevederile prezentei metodologii și ale Legii nr. 131/2012, realizarea nu mai mult de un control planificat pe an al persoanei/unității supuse controlului.

IV. CREAREA ȘI MENȚINEREA SISTEMULUI DE DATE

NECESAR APLICĂRII CRITERIILOR DE RISC

**21.** Sistemul de efectuare a controalelor în baza analizei riscurilor se întemeiază pe date statistice relevante, certe și accesibile, furnizate de Biroul Național de Statistică, pe date colectate de Agenție, de alte autorități și instituții publice, inclusiv din surse informatice oficiale, precum și din alte surse sigure. Este obligatorie evitarea aplicării criteriilor de risc în baza datelor incomplete și interpretabile.

**22.** Pentru elaborarea și menținerea clasamentului persoanelor supuse controlului în conformitate cu riscul prezentat, Agenția menține, prin intermediul Registrului de stat al controalelor, o bază de date care reflectă cel puțin:

1) lista tuturor persoanelor pasibile de a fi supuse controlului, cu datele individuale de identificare;

2) istoricul activității de control;

3) profilul fiecărei persoane supuse controlului, cu informația relevantă pentru criteriile de risc utilizate la clasificarea persoanei în cauză.

**23.** Agenția reexaminează și actualizează informația necesară pentru aplicarea criteriilor de risc cel puțin o dată pe an.

**V. PREGĂTIREA VIZITEI DE CONTROL**

**24.** Pînă la luarea deciziei de începere a controlului unei persoane/unități și emitere a delegației de control corespunzătoare, pentru a determina metoda corectă de control, resursele necesare și durata preconizată, se va examina, în prealabil, profilul persoanei/unității, în baza informației disponibile, luînd în calcul cel puțin următorii factori:

1) mărimea și amplasarea persoanei/unității;

2) existența sistemelor interne de management al calității;

3) perioada în care activează în domeniul supus controlului;

4) frecvența controalelor aplicate la acest agent economic (în ultimii ani);

5) existența petițiilor, adresărilor de la alte autorități sau altor informații cu privire la agentul economic în cauză care reflectă respectarea/nerespectarea cadrului normativ;

6) istoricul încălcărilor și conformărilor cu prescripțiile agentului, fiind examinat tipul încălcărilor comise anterior, gravitatea acestora, frecvența lor și modul cum s-a conformat recomandărilor și prescripțiilor organului de control;

7) identificarea, în prealabil, a aspectelor ce urmează a fi verificate în cadrul controlului și stabilirea dacă informația necesară poate fi colectată fără interacțiune cu agentul economic în cauză (din alte surse de informații accesibile).

**25.** După efectuarea evaluării conform pct. 24, se emite delegația de control și se expediază pentru notificare persoanei ce urmează a fi controlată.

**26.** În cazul în care aspectele ce urmează a fi verificate prin control pot fi verificate la distanță, după emiterea delegației de control va fi aplicată metoda verificării la distanță, prin solicitare de informații sau documente de la persoana supusă controlului.

**27.** Controalele inopinate se efectuează în baza analizei preliminare a riscurilor și estimarea prealabilă a efortului și modului de intervenție și doar în cazul existenței temeiurilor și respectării condițiilor prevăzute la art.19 din Legea nr.131/2012 privind controlul de stat asupra activității de întreprinzător. La analiza riscurilor și estimarea prealabilă a efortului și modului de intervenție, organul de control utilizează criterii de risc stabilite de prezenta Metodologie și factorii identificați la pct. 24, care permit evaluarea eventualului prejudiciu și a mărimii acestuia în cazul în care controlul nu s-ar efectua.

VI. ELABORAREA LISTELOR DE VERIFICARE ȘI STABILIREA CERINȚELOR DE REGLEMENTARE CARE TREBUIE INCLUSE

ÎN LISTA DE VERIFICARE

**28.** Desfășurarea controalelor are loc doar în baza și în limitele listei de verificare aplicabile pentru domeniul, tipul și obiectul de control în cauză. Listele de verificare au ca scop optimizarea timpului și a eforturilor necesare pentru desfășurarea controlului, asigurînd orientarea procesului de control spre aspectele legate de riscurile cele mai semnificative.

**29.** Elaborarea listelor de verificare se face pornind de la criteriile de risc stabilite în prezenta Metodologie. Conținutul listelor de verificare are ca scop reflectarea respectării cerințelor legale orientate spre înlăturarea și/sau diminuarea efectivă și oportună a riscurilor pentru mediu, sănătatea, viața și proprietatea persoanelor care sînt prevăzute pentru domeniul de activitate respectiv.

În procesul de elaborare a listei de verificare, fiecare cerință legală referitoare la domeniul specific de activitate se evaluează pentru a determina modul în care nerespectarea acesteia poate cauza apariția unui prejudiciu și potențiala mărime a acestuia.

**30.** Cerința legală se include în lista de verificare dacă:

1) nerespectarea acesteia:

a) creează pericol iminent, dar nu imediat pentru mediu, viața, sănătatea și proprietatea persoanei controlate și/sau angajații acesteia ori creează pericol iminent, dar nu imediat pentru societate, care, dacă nu este înlăturat în termenul indicat, va deveni imediat;

b) creează pericol iminent și imediat pentru mediu, viața, sănătatea și proprietatea persoanei controlate și/sau angajații acesteia ori creează pericol iminent și imediat pentru societate;

2) abordează aspectele majore relevante pentru reducerea riscurilor și prevenirea daunelor.

VII. PLANIFICAREA STRATEGICĂ A ACTIVITĂȚII

DE CONTROL A ORGANULUI DE CONTROL

**31.** Organul de control realizează planificarea strategică a activității de control prin utilizarea analizei riscurilor în scopul determinării domeniilor strategice pe care urmează să se concentreze activitatea sa de control. Domeniile strategice pot viza tipuri specifice de activități economice, probleme de reglementare specifice sau transversale, pericole noi într-un anumit domeniu. Domeniile strategice pot avea dimensiune locală sau regională.

**32.** Selectarea domeniilor strategice permite distribuirea eficientă a resurselor interne pentru efectuarea controalelor, furnizarea de consultanță persoanelor supuse controlului și consumatorilor, precum și stabilirea unui echilibru între controalele efectuate și furnizarea de consultanță pentru atingerea obiectivelor de reglementare.

**33.** În cazul planificării strategice a activității de control a organului de control, criteriile de risc, descrierea lor, atribuirea punctelor și ponderii pentru fiecare criteriu de risc se realizează conform prevederilor referitoare la planificarea anuală a controalelor statuate de prezenta Metodologie.

Anexa nr.1  
la Metodologia privind controlul de stat asupra

activității de întreprinzător în baza analizei riscurilor

în domeniile de control ale Agenției Navale

**LISTA**

**(sub)domeniilor de activitate economică utilizate în prezenta Metodologie, în concordanță cu domeniului de control al Agenției Navale, conform Clasificatorului Activităților din Economia Moldovei (CAEM Rev. 2)**

|  |  |  |  |  |
| --- | --- | --- | --- | --- |
| **Secțiunea** | **Diviziunea** | **Grupa** | **Clasa** | **Denumirea** |
| 1 | 2 | 3 | 4 | 5 |
| **C** |  |  |  | **Industria prelucrătoare** |
|  | 30 |  |  | **Fabricarea altor mijloace de transport** |
|  |  |  | 30.11 | Construcția de nave și structuri plutitoare |
|  |  |  | 30.12 | Construcția de ambarcațiuni sportive și de agrement |
| **G** |  |  |  | **Comerț cu ridicata și cu amănuntul; întreținerea și repararea autovehiculelor și a motocicletelor** |
|  | 46 |  |  | Comerț cu ridicata, cu excepția comerțului cu autovehicule și motociclete |
|  | 47 |  |  | Comerț cu amănuntul, cu excepția autovehiculelor și motocicletelor |
| **H** | **50** |  |  | **Transporturi pe apă** |
|  |  | **50.1** | 50.10 | |  | | --- | | **Transporturi maritime și costiere de pasageri** | | Transporturi maritime și costiere de pasageri | |
|  |  | **50.2** | 50.20 | |  | | --- | | **Transporturi maritime și costiere de marfă** | | Transporturi maritime și costiere de marfă | |
|  |  | **50.3** | 50.30 | |  | | --- | | **Transporturi de pasageri pe căi navigabile interioare** | | Transportul de pasageri pe căi navigabile interioare | |
|  |  | **50.4** | 50.40 | |  | | --- | |  | | |  | | --- | | **Transportul de marfă pe căi navigabile interioare** | | Transportul de marfă pe căi navigabile interioare | | |
|  | **52** |  |  | **Depozitare și activități auxiliare pentru transporturi** |
|  |  | **52.1** |  | Depozitări |
|  |  | **52.2** | 52.22 | Activități anexe pentru transporturi  Activități de servicii anexe transportului pe apă |
| **M** | **71** |  |  | **Activități de arhitectură și inginerie; activități de testări și analiză tehnică** |
|  |  | **71.2** | 71.20 | |  | | --- | | **Activități de testare și analize tehnice** | | Activități de testare și analize tehnice | |
| **N** |  |  |  | **Activități de servicii administrative și activități de servicii suport** |
|  | **78** |  |  | Activități de servicii privind forța de muncă |
| **P** | **85** |  |  | **Învățămînt** |
|  |  | **85.5** |  | **Alte forme de învățămînt** |
|  |  |  | 85.53 | Școli de conducere (pilotaj) nave |

Anexa nr.2  
la Metodologia privind controlul de stat asupra

activității de întreprinzător în baza analizei riscurilor

în domeniile de control ale Agenției Navale

**Model de elaborare a planului anual (consolidat) de control în urma estimării nivelului de risc și contrapunerii clasamentelor din toate**

**domeniile de control ale unui organ de control**

**1.** În urma evaluării riscurilor și aplicării punctajului corespunzător, din fiecare clasament se selectează un număr estimativ de persoane/unități care urmează a fi incluse în planul consolidat de control.

**2.** Fiecărei subdiviziuni a organului de control i se atribuie o cotă procentuală din numărul total de controale planificate pe care le poate efectua organul de control pe parcursul unui an. În baza acestei cote procentuale va fi selectat numărul de persoane/unități din cadrul fiecărui clasament corespunzător.

Cantitatea de persoane/unități selectate din clasament va fi raportată la capacitățile instituționale (atît ale subdiviziunii responsabile de domeniul pentru care s-a făcut clasamentul, cît și ale organului de control în general), precum și la numărul maxim potențial de persoane/unități care poate fi supus controalelor de către toate subdiviziunile organului de control, la importanța domeniului din aria de responsabilități și atribuții ale organului de control și mărimea clasamentului (în comparație cu restul clasamentelor pentru restul domeniilor de competență ale organului de control).

**3.** Clasamentele/listele întocmite pentru protecția consumatorilor/supravegherea pieței sau securitatea ocupațională vor fi utilizate și întocmite complementar la clasamentul pentru transportul naval și activități conexe transportului naval, avînd în vedere că clasamentele pentru protecția consumatorilor și securitatea ocupațională se vor referi la aceleași persoane/unități care figurează, după caz, și în clasamentul pentru transportul naval și activități conexe acestuia.

**4.** Clasamentele/listele se comasează în planul comun preliminar în conformitate cu următoarele reguli generale:

1) regula generală A: Aranjamentul persoanelor/unităților se bazează pe media aritmetică simplă a punctajelor de risc acordate aceleiași persoane/unități în toate clasamentele (domeniile) posibile;

2) regula generală B: Prioritate vor avea persoanele/unitățile pentru care se aplică cele mai multe domenii/punctaje;

3) toate persoanele a căror medie aritmetică este mai mare de 700 vor fi aranjate prioritar conform regulii generale B;

4) la început sînt incluse persoanele/unitățile în intervalul de punctaj 1000-700, care vor fi aranjate conform mediei aritmetice a punctajelor dacă patru, apoi trei, punctaje aplicate la fel au în parte mai mult de 700 de puncte;

5) vor urma persoanele/unitățile la care două, apoi un punctaj, se încadrează în intervalul 1000-700 și media tuturor punctajelor aplicabile nu este mai mică de 500 de puncte;

6) după care vor urma restul persoanelor/unităților în ordine descrescătoare conform mediei aritmetice a punctajelor de risc;

7) în situațiile în care cîteva persoane/unități au medie aritmetică similară (și nu se aplică altă regulă complementar), atunci se aplică regula generală B sau preferință poate avea persoana/unitatea care are un punctaj de risc mai mare pe domeniul considerat prioritar de către conducerea organului de control.

**5.** Planul comun se constituie din comasarea clasamentelor/listelor, așa încît un agent economic/obiect va avea 3 punctaje de risc sau 2 punctaje de risc (conform activității economice desfășurate): 1– pentru transport naval și activități conexe, 2– pentru domeniul securității ocupaționale, 3– pentru domeniul protecției consumatorilor/supravegherea pieței, conform următorului exemplu:

|  |  |  |  |  |  |  |
| --- | --- | --- | --- | --- | --- | --- |
| **Nr.**  **crt.** | **Trimestrul** | **Lista comună a operatorilor/obiectelor** | **Punctaj de risc** | | | |
|  | | | Transport naval | Protecția consumat. | Securitatea ocupațională | *Media* |
| 1. | I | SRL D | 710 | 950 | 790 | *816* |
| 2. | SRL A | 1000 | - | 980 | *990* |
| 3. | SRL B | - | 1000 | 980 | *990* |
| 5. | SRL C | 980 | - | 870 | *925* |
| 6. | II | SRL E | 970 | - | 420 | *695* |
| 7. | SRL F | 680 | 560 | 520 | *586* |
| 8. | III | … |  |  |  |  |

**6.** Întocmirea planului anual consolidat presupune și atribuirea perioadei trimestriale preconizate pentru controalele în cauză. În paralel, locul și trimestrul atribuit unei persoane sau unor categorii de persoane poate fi influențat și de factori sezonieri sau alți factori socioeconomici care au relevanță majoră pentru scopul și obiectul controlului, așa încît să se urmărească efectuarea celui mai eficient control posibil, dar cu povara cea mai mică posibilă pentru persoana controlată.

**7.** La comasarea planurilor preliminare în planul comun anual se va ține cont de numărul total de controale posibile pe an pentru organul de control și cota procentuală din numărul total de controale atribuită fiecărui domeniu.

**8.** În procesul de întocmire a planului comun se va asigura ca numărul de persoane/unități mai mic care rezultă în urma comasării domeniilor să fie suplinit și să corespundă în varianta finală cu numărul preconizat/potențial de persoane/unități pe care le poate controla organul pe parcursul anului. Suplinirea planului comun se va face conform procedurilor descrise mai sus, în baza cotelor procentuale atribuite, de cîte ori este necesar pînă la întocmirea planului anual complet.

**9.** Vizita de control, conform planului anual, se efectuează în comun cu inspectorul responsabil de protecția consumatorului/supravegherea pieței și, după caz, cu inspectorul responsabil de securitatea în muncă, cu aplicarea listelor de verificare corespunzătoare. În cazul în care inspectorul responsabil de securitatea muncii va fi obligat să selecteze alinierea la unul din controalele care se vor petrece simultan, va selecta agentul economic cu gradul cel mai înalt de risc pe domeniul securității muncii.

Anexa nr.3  
la Metodologia privind controlul de stat asupra

activității de întreprinzător în baza analizei riscurilor

în domeniile de control ale Agenției Navale

**Exemplul nr.1**

**Forma și structura planului anual de control**

|  |  |  |  |  |  |  |
| --- | --- | --- | --- | --- | --- | --- |
| **Nr.**  **crt.** | **Persoana** | **Obiectul** | **Trimestrul** | **Domeniile de control interne** | | |
|  | | | |  |  |  |
|  | | | | *Domeniul A*  (ex. transport naval) | *Domeniul B* (ex. protecția consumatorului) | *Domeniul C* (ex. securitatea muncii) |
| 1. | S.R.L. „X” | „A” | I | X | X | X |
| 2. | S.A. „Y” | „Z” | I | X | X | - |
| 3. | S.R.L. „W” | „N” | I | X | - | X |
| 4. | S.R.L. „X” | „B” | II | - | - | X |
| 5. | … |  |  |  |  |  |

**Exemplul nr. 2**

**Forma și structura planului anual de control**

**I. În domeniul transport naval și activități conexe**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Persoana** | **Obiectul** | **Trimestrul** | **Domeniile în care se realizează controlul concomitent** | |
|  | | | | *Domeniul B*  (ex. protecția consumatorului) | *Domeniul C*  (ex. securitatea muncii) |
| 1. | S.R.L. „X” | „A” | I | X | X |
| 2. | S.A. „Y” | „Z” | I | X | - |
| 3. | S.R.L. „W” | „N” | I | - | X |
| 4. | S.R.L. „C” | „Y” | II | - | - |

**II. În domeniul protecția consumatorilor**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Persoana** | **Obiectul** | **Trimestrul** | **Domeniile pe care se realizează controlul concomitent** | |
|  | | | | *Domeniul A*  (ex. transport) | *Domeniul C*  (ex. securitatea muncii) |
| 1. | S.R.L. „X” | „A” | I | X | X |
| 2. | S.A. „Y” | „Z” | I | X | - |
| 3. | S.R.L. „A” | „W” | II | - | - |
| 4. | … |  |  |  |  |

**III. În domeniul securitatea muncii**

|  |  |  |  |  |  |
| --- | --- | --- | --- | --- | --- |
| **Nr.**  **crt.** | **Persoana** | **Obiectul** | **Trimestrul** | **Domeniile pe care se realizeaza controlul concomitent** | |
|  | | | | *Domeniul A*  (ex. transport) | *Domeniul B*  (ex. protecția consumatorului) |
| 1 | S.R.L. „X” | „A” | I | X | X |
| 2 | S.A. „W” | „N” | I | X | - |
| 3 | S.R.L. „X” | „B” | I | - | - |
| 4 | S.R.L. „D” | „R” | II | - | - |
| 5 | … |  |  |  |  |

**Notă**:

1) La exemplul nr.2, Planul va conține atîtea tabele cîte domenii de control sînt incluse în competența Agenției. Coloana 3-a reprezintă lista obiectelor pentru control per domeniu.

2) Eventual, tabelele sus-exemplificate vor conține o coloana pentru reflectarea controalelor comune cu alte organe de control.